yakhyo/uz-wiki huggingface dataset:
Buffalo Lake (Minnesota)

Buffalo Lake () — AQShning Minnesota shtatida joylashgan shahardir. Aholisi 2010-yilgi aholini roʻyxatga olishda 733 kishini tashkil qilgan.

Tarixi 
Buffalo Lake1881-yilda tashkil topgan va yaqin atrofdagi koʻl sharafiga nomlangan. Buffalo Lakeda 1882-yildan beri pochta boʻlimi ishlamoqda.

Geografiyasi 
Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  ni tashkil qiladi.

AQShning 212-yoʻnalishi shaharda asosiy yoʻnalish boʻlib xizmat qiladi.

Demografiyasi 
2010-yilgi aholini roʻyxatga olish holatiga koʻra, shaharda 733 kishi, 288 ta xonadon va 176 ta oila istiqomat qilgan. Aholi zichligi 416.2/km² ni tashkil qiladi. Shaharning irqiy tarkibi 93,2 % oq tanlilar, 0,3 % afro-amerikaliklar, 0,3 % tubjoy amerikaliklar, 0,8 % osiyoliklar, 3,7 % boshqa irqlar va 1,8 % ikki yoki undan ortiq irqlardan iborat. Har qanday irqga mansub ispan yoki lotinlar aholining 8,3 % ni tashkil etadi.

Shaharda 288 ta xonadon mavjud boʻlib, ulardan 31,3 foizi 18 yoshgacha boʻlgan bolalari bor, 49,3 foizi er-xotinlar birga yashagan, 8 foizida eri boʻlmagan ayollar, 3,8 foizida xotini boʻlmagan erkaklar va 38,9 % oilasizlar edi. Barcha uy xoʻjaliklarining 34,7 foizi jismoniy shaxslardan iborat boʻlib, 19,5 foizi 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 42,4 yoshni tashkil etadi. Aholining 24,6 foizi 18 yoshgacha boʻlganlar; 5,7 % 18 yoshdan 24 yoshgacha boʻlganlar; 22,8 % 25 dan 44 gacha; 22,8 % 45 dan 64 gacha; va 24 % 65 yosh va undan kattadir. Shaharning gender tarkibi 50,6 % erkaklar va 49,4 % ayollarni tashkil qiladi.

Shahardagi uy xoʻjaliklarining oʻrtacha daromadi 40 000 dollarni, oilaning oʻrtacha daromadi esa 43 958 dollarni tashkil etdi. Erkaklar oʻrtacha daromadi 31 250 dollarni, ayollarniki esa 25 000 dollarni tashkil qilgan. Shaharning aholi jon boshiga daromadi 17 669 dollarni tashkil etdi. Oilalarning qariyb 5,6 foizi va aholining 10,8 foizi qashshoqlik chegarasidan past boʻlgan, shu jumladan 18 yoshgacha boʻlganlar 17,6 foizi va 65 yoshdan oshganlarning 6,2 foizi qashshoq hisoblanadi.

Manbalar 

Alifbo boʻyicha aholi punktlari     Minnesota shaharlari
Arianit Ferati

Arianit Ferati (1997-yil 7-sentyabrda tugʻilgan) — Gollandiyaning „Fortuna Sittard“ klubida hujumkor yarim himoyachi sifatida oʻynaydigan professional futbolchi.

Klublardagi faoliyati

Ilk faoliyati va VfB Shtutgart 
Ferati yoshligida dastlab TSV Großheppach va SC Weinshtadt klublarida oʻynagan. 2011-yilning yozida Stuttgarter Kickers yoshlar jamoasiga oʻtdi va ikki yildan soʻng VfB Stuttgartning yoshlar jamoasiga qoʻshildi.

2015—2016-yillar 
Ferati 2015—2016-yilgi mavsumda toʻgʻridan-toʻgʻri VfB Shtutgartning asosiy jamoasiga oʻtkazildi.

2015-yilning 12-avgustida Herthaga qarshi oʻyinning 79-daqiqasida Daniel Didavi oʻrniga zaxiradan maydonga tushgan holda jamoada debyut qildi.

Hamburger SV

Jamoaga qoʻshilish va Fortuna Düsseldorfga ijaraga berish 

2016-yilning 1-iyulida Ferati Bundesliganing „Hamburger SV“ klubi bilan toʻrt yillik shartnoma imzoladi va bir mavsumga 2. Bundesliga klubi Fortuna Düsseldorfga ijaraga berildi. 2016-yil 29-avgustda birinchi marta 1. FC Kaiserslauternga qarshi oʻyin uchun tarkibga kitirildi. Oʻn toʻrt kundan soʻng, Greuther Fürthga qarshi oʻyinning 57-daqiqada Axel Bellinghausen oʻrniga zaxiradan maydonga tushib jamoasi safida debyut qildi.

Erzgebirge Aueha ijara 
2017-yil 8-iyunda Ferati 2. Bundesliga vakili Erzgebirge Auega bir mavsumga ijaraga qoʻshildi.

Ijaradan qaytish va ikkinchi jamoadagi davri 
2018-yilning 1-yanvarida Hamburger SV Feratining ijarasini bekor qildi va uni jamoaga qaytardi. 2018-yilning 26-fevralida asosiy tarkibga kiritilganidan soʻng VfL Wolfsburg IIga qarshi ikkinchi jamoa bilan debyut qildi va birinchi golini kiritdi.

Waldhof Mannheim 
2019-yilning 9-iyulida Ferati 3. Liga klubi Waldhof Mannheim bilan ikki yillik shartnoma imzoladi. Waldhof Mannheimdagi debyuti 11-avgust kuni 2019—2020 DFB-Pokal birinchi turida Frankfurtning „Eintracht“iga qarshi oʻyinda boʻldi.

Fortuna Sittard 
2021-yilning 29-iyulida Ferati Eredivisie klubi Fortuna Sittard bilan ikki yillik shartnoma imzoladi. Oʻn olti kundan soʻng „Tvente“ga qarshi oʻyinda debyut qildi.

Xalqaro faoliyati 
2013-yildan 2017-yilgacha Ferati Germaniya U16, U17, U18, U19 va U20 jamoalari tarkibida oʻynadi va bu jamoalar bilan 28 ta oʻyin oʻtkazib, 8 ta gol urdi. 2014-yilgi UEFA U-17 Yevropa chempionatida ham oʻynagan.

Shaxsiy hayoti 
Ferati Germaniyaning Shtutgart shahrida tugʻilgan. Ota-onasi kosovalik. Ukasi Ali Ferati Germaniyaning SV Fellbax klubida hujumkor yarim himoyachi sifatida oʻynaydi.

Faoliyat statistikasi

Klub

Manbalar 

Futbol yarim himoyachilari
Germaniyalik futbolchilar
Kosovalik futbolchilar
Yashayotgan insonlar
1997-yilda tugʻilganlar
Erkak futbolchilar
Egli Kaja

Egli Kaja () (1997-yil 26-iyulda tugʻilgan) — albaniyalik professional futbolchi. Egli Kaja „Altrincham“ futbol klubida qanot himoyachisi sifatida oʻynaydi. Kaja, shuningdek, Albaniya milliy futbol terma jamoasi safida xalqaro miqyosda Albaniya sharafini himoya qiladi. Egli Kaja 2017-yil may oyida oʻzining birinchi xalqaro uchrashuvi uchun terma jamoa safiga chaqiruv oldi.

Klubdagi faoliyati 
Kajaning futbolchilik karyerasi 2003-yilda „MHD“ futbol klubining yoshlar jamoasida boshlangan. Shundan keyin, u yerda Egli Kajaga „Middlesbrough“ futbol klubiga qoʻshilish imkoniyati taklif qilingan. Ketma-ket uch mavsumda eng yaxshi toʻpurar boʻlgan Kaja 2006-yilda Londonga koʻchib oʻtgandan soʻng „Kingstonian“ futbol klubi safiga qoʻshilgan. U klub safida yana bir bor yoshlar tarkibidagi eng yaxshi toʻpurar boʻlgan va „Wimbledon AFC“ tarkibiga qoʻshilish uchun „Chelsea“ futbol klubi tomonidan berilgan shartnomani rad etgan. „Milan“ futbol klubida qisqa muddat sinovdan oʻtgandan soʻng, Egli Kaja keyinchalik stipendiya boʻyicha „Dons“ klubi safida maydonga tushdi.

Kaja 2015-yil aprel oyida „AFC Wimbledon“ futbol klubi bilan professional shartnoma imzolagan va 26-sentyabr shanba kuni jamoadagi debyut oʻyinini oʻtkazgan. Egli Kaja „Wimbledon“ futbol klubi uchun birinchi golini 2017-yilning 29-avgustida „Barnet“ futbol klubiga qarshi EFL Trophy bahsida kiritgan.

2016-yil 16-dekabrda Kaja 2016—2017-yilgi Isthmian ligasida „Lewes“ futbol klubiga bir oyga ijaraga berildi. Egli Kaja yangi klub safida 2016-yilning 31-dekabrida „Three Bridges“ futbol klubiga qarshi oʻyinda (4:2 hisobida gʻalaba) maydonga tushdi. Egli Kaja „Lewes“ klubi uchun oʻzining birinchi va yagona golini 2017-yilning 10-yanvarida „Herne Bay“ futbol klubiga qarshi oʻyinda (2:4) kiritishga muvaffaq boʻldi.

2018-yil iyul oyida Kaja Shotlandiya Premer-ligasiga yangi qoʻshilgan jamoasi „Livingston“ futbol klubiga mavsumiy ijara asosida qoʻshildi.

2019-yilning 2-sentyabrida Kaja 2020-yil yanvarigacha tekin transfer asosida „Northampton“ futbol klubiga qoʻshildi.

2021-yil 26-noyabrda Kaja qisqa muddatli shartnoma asosida „AFC Wimbledon“ futbol klubiga qaytdi.

2022-yil 5-avgustda, „AFC Wimbledon“ futbol klubidan ozod etilganidan soʻng, Kaja „Hampton &amp; Richmond Borough“ futbol klubiga qoʻshildi.

„Hampton & Richmond Borough“ futbol klubiga qoʻshilganidan bir necha kun oʻtgach, Kaja „Altrincham“ futbol klubiga ijara shartnomasi asosida joʻnatildi.

Faoliyat statistikasi

Manbalar 

Angliyadagi muhojir futbolchilar
Futbol yarim himoyachilari
Kosovalik futbolchilar
Albaniyalik futbolchilar
Yashayotgan insonlar
1997-yilda tugʻilganlar
Erkak futbolchilar pozitsiyalari boʻyicha
Ramazon Temurov

Ramazon Temurov Yoʻldosh Oʻgli (1997-yil 31-yanvarda tugʻilgan, Qashqadaryo viloyati, Qarshi shahri, Oʻzbekiston) — aralash jang san'ati boʻyicha, yengil vazn toifasida ishtirok etuvchi oʻzbek jangchisi. Bolaligidan u qoʻl jangi va karate bilan shugʻullangan. Karate boʻyicha koʻp karra Oʻzbekiston chempioni, 2017-yilda qoʻl jangi boʻyicha Osiyo chempioni va qoʻl jangi boʻyicha xalqaro musobaqalar sovrindori boʻlgan.

Professional faoliyati 
Ramazon 2015-yildan buyon professional darajada oʻynab kelmoqda. Tyumenda „Emperor Fighting Championship 10“ turniri doirasida debyut qilgan. Sayxon Elmurzayev musobaqada raqibi sifatida qatnashgan va gʻalaba qozongan. Ayni paytda u 15 ta jang oʻtkazgan, shundan 13 tasida gʻalaba qozongan va 2 tasida magʻlubiyatga uchragan. „Gorilla Fighting Championships“, „LFC“, „Octagon League“ va „Muradov Professional League“ kabi promoushen turnirlarida qatnashgan. Biki Tsyu, Talgat Jumagaliyev va Daniyel Konseysao kabi raqiblar bilan janglarda uchrashgan.

Manbalar 

Yashayotgan insonlar
1997-yilda tugʻilganlar
31-yanvarda tugʻilganlar
Cristian Fiél

Cristian Fiél (; 1980-yil 12-martda tugʻilgan) — nemis-ispaniyalik futbol murabbiyi, sobiq yarim himoyachi. Oxirgi marta Dresdenning „Dynamo“ klubini boshqargan.

Faoliyati 
Faoliyatini oʻzi tugʻilgan Baden-Vyurtembergdagi turli klublarida boshlagan. 1997-yilda „Stuttgarter Kickers“ga qoʻshildi. 2000-yil aprel oyida Valdhof Mannheimga qarshi oʻyinda Alexander Blessin oʻrniga maydonga tushib debyut qildi. 1999—2000-yilgi mavsumda yana uchta oʻyinda maydonga tushdi. Keyingi mavsumda asosiy jamoaning doimiy oʻyinchisiga aylandi va 23 oʻyinda ikkita gol urdi. Klub oʻsha mavsumda quyi ligaga tushib ketdi.

Keyin Fiél 1.FC Union Berlin qoʻshilib 33 ta oʻyinda 7 ta gol urdi. Keyingi mavsumda Union moliyaviy muammolarga duch keldi va oʻyinchilarni sotishga majbur boʻldi. Fiél VfL Bochumga sotildi va Bundesligada oʻynash uchun birinchi imkoniyatga ega boʻldi. 2002—2003-yilgi mavsumda „Union Berlin“ safida 16 ta va „Bochum“ tarkibida 7 ta oʻyinda maydonga tushgan.

Fiél Bundesligadagi debyutini 2003-yil yanvar oyida 1. FC Nürnberg klubiga qarshi oʻyinda oʻtkazdi. Mavsum tugaguniga qadar yana beshta oʻyinda maydonga tushdi. 2004-yilning yanvarida 2. Bundesliga klubi Alemannia Aachen bilan shartnoma imzoladi. 2004-yilgi DFB-Pokal finalida 73-daqiqada Willi Landgraf oʻrniga zaxiradan maydonga tushdi.

2005—2006-yilgi mavsumda Aachen ikkinchi oʻrinni egalladi va Bundesligaga koʻtarildi. 2006—2007-yilgi mavsumda 30 ta oʻyinda maydonga tushdi.

Fiél yana uch mavsumni ikkinchi divizionda „Aachen“da oʻtkazdi. 2010-yil Dynamo Dresdenga qoʻshildi. 2010—2011-yilgi mavsumda 23 ta oʻyinda maydonga tushdi. Fiél 2011-yilning yozida Thomas Hübener ketganidan soʻng „Dynamo“ sardori etib tayinlandi.

Fiél 2015-yilning yozida nafaqaga chiqdi.

Murabbiylik faoliyati 
2015-yil yozida oʻyinchi sifatida nafaqaga chiqqanidan soʻng, Fiél Dresdenning „Dynamo“ siga yoshlar murabbiyi sifatida ishga qabul qilindi. 2018-yilning 23-avgustida vaqtinchalik bosh murabbiy lavozimini egalladi. 2018-yilning 11-sentyabrida ishdan boʻshatildi. 2019-yil 24-fevralda yana Dresden bosh murabbiyi etib tayinlandi. 2019—2020-yilgi 2. Bundesligada jamoasi soʻnggi oʻringa tushib qolganidan keyin 2019-yilning 2-dekabrida klubni tark etdi.

Faoliyat statistikasi

Klub

Murabbiylik statistikasi

Manbalar 

CS1 German-language sources (de)
Futbol yarim himoyachilari
Germaniyalik futbolchilar
Ispaniya futbolchilari
Yashayotgan insonlar
1980-yilda tugʻilganlar
Erkak futbolchilar
Yon Eriksen

Yon Eriksen (1957-yil 20-noyabr, Svenborg, Daniya — 2002-yil 12-fevral, Kopengagen, Daniya) — hujumchi sifatida oʻynagan daniyalik futbolchi. U, xususan, „Roda“ va „Servette“ klublarida, shuningdek, Daniya terma jamoasida oʻynagan.

Klub martabasi 

Yon Eriksen kattalar futbolida 1978-yilda Odense jamoasida oʻynab, ikki mavsumni oʻtkazgan va 58 ta chempionat oʻyinida ishtirok etgan.

U oʻz oʻyini bilan 1980-yilda oʻzi qoʻshilgan Gollandiyaning „Roda“ klubi murabbiylar shtabi vakillari eʼtiborini tortdi. Eriksen futbolchilik faoliyatining keyingi toʻrt mavsumida Kerkrade jamoasida oʻynadi. „Rhoda“da koʻp vaqt hujumkor jamoaning asosiy oʻyinchisi boʻldi.

Keyinchalik, 1984-yildan 1986-yilgacha u Myuluuz va Feyenord jamoalarida oʻynagan.

1986-yilda Eriksen Servette klubi bilan shartnoma imzoladi va u futbolchilik faoliyatining keyingi uch yilini oʻtkazdi. Servetta tarkibida oʻynab, u ham, qoida tariqasida, asosiy tarkibda maydonga tushdi. Yangi klubida u eng yaxshi toʻpurarlar qatoridan joy oldi.

Eriksen 1991—1993-yillarda oʻynagan „Svendborg“ klubida professional futbolchilik faoliyatini yakunlagan.

Milliy terma jamoa oʻyinlari 
1978—1983-yillarda Daniya yoshlar terma jamoasiga jalb qilingan. Yoshlar miqyosida u 15 ta rasmiy oʻyinda maydonga tushib, 3 ta gol urgan.

1981-yilda Daniya terma jamoasi tarkibida rasmiy oʻyinlarda debyut qilgan. Terma jamoadagi 8 yillik faoliyati davomida u mamlakat bosh jamoasi tarkibida 17 ta uchrashuvda maydonga tushib, 6 ta gol urgan.

Terma jamoa tarkibida Yon Eriksen 1986-yilda Meksikada boʻlib oʻtgan jahon chempionati, 1988-yilda Germaniyada boʻlib oʻtgan Yevropa chempionati ishtirokchisi boʻlgan.

Kasallik 
Yon Eriksen futbolchilik faoliyatini yakunlaganidan soʻng, u demansiya bilan kasal boʻlib qoldi va 5 yil davomida kasallik bilan yashadi, qariyalar uyida 2002-yilda vafot etdi. Xayrlashuv marosimi u oʻynagan „Feynord“ va „Roda“ klublari oʻrtasidagi Gollandiya chempionati taqvimiga toʻgʻri keldi, ikkala klub bir vaqtning oʻzida Alzheimer kasalligi boʻyicha tadqiqotlar uchun pul yigʻishdi va xayriya qilishdi.

Yutuqlar 

 Fransiya Liga 2 toʻpurari: 1985 (A guruhi, 27 gol)
 Shveysariya Superligasining eng yaxshi toʻpurari: 1986-1987 (28 gol), 1987-1988 (36 gol)

Manbalar 

Daniyalik futbolchilar
2002-yilda vafot etganlar
12-fevralda vafot etganlar
1957-yilda tugʻilganlar
20-noyabrda tugʻilganlar
Pages with unreviewed translations
Erkak futbolchilar
Vodorod ftoridli lazer

Vodorod ftoridli lazer infraqizil diapazondagi kimyoviy lazerdir. U megavatt oraligʻida uzluksiz chiqish quvvatini etkazib berishga qodir.

Ftorli vodorod lazerlari 2,7-2,9 mkm toʻlqin uzunligida ishlaydi  . Ushbu toʻlqin uzunligi atmosfera tomonidan yutiladi, agar vakuum muhitida ishlatilmasa, nurni samarali ravishda susaytiradi va uning kirishini kamaytiradi. Biroq, vodorod oʻrniga deyteriy ishlatilganda, deyteriy ftorid taxminan 3,8 mkm toʻlqin uzunligida nurlanadi. Bu deyteriy ftorid lazerini yerdagi operatsiyalar uchun yaroqli qiladi.

1967-yil T. F. Deutsch, K. L. Compa va G. S. Pimentel birinchi vodorod ftorid (HF) lazerini yaratdilar.

Ishlash tamoyili 
Kimyoviy lazerlar juda yuqori quvvatlarni ishlab chiqarishga qodir, chunki energiya kimyoviy birikmalarda samarali saqlanishi mumkin. Har bir hajmdagi saqlanadigan energiya zichligi kimyoviy birikmalarda, masalan, elektr kondansatkichlariga qaraganda kattaroq boʻladi. Koʻpgina kimyoviy lazerlar diatomik molekulalarning tebranish darajalari orasidagi oʻtishda nurlanish hosil qiladi. Radiatsiya 1 dan 10 mkm gacha boʻlgan spektrning infraqizil hududida joylashgan.

Kimyoviy reaksiyalar natijasida, elektron sathi qoʻzgʻalgan holatidagi molekula hosil boʻladi. Masalan, HF hosil boʻlishiga olib keladigan reaksiya ekzotermikdir:

F+H2→H+HF+∆E, (1)

bu yerda ∆E=132 kJ/mol=1,3 eV molekula uchun. ∆E deyarli 70 % hajmdagi ortiqcha energiya HF molekulasining tebranish kvant soni ѵ=3 gacha boʻlgan tebranish darajalarini qoʻzgʻatishga ketadi. Turli xil kabel raqamlari v boʻlgan ushbu darajalar orasidagi oʻtishlar asosida kimyoviy reaksiya paytida radiatsiya hosil boʻladi. Qoʻzgʻalish selektiv boʻlib, tebranish darajalari orasidagi populyatsiya inversiyasiga erishiladi.

Deyteriy ftoridli lazer 
Deyteriy ftorid lazeri konstruktiv jihatdan raketa dvigateliga oʻxshaydi. Yonish kamerasida etilen azot trifloridida yondiriladi. Bu reaksiya erkin qoʻzgʻatilgan ftor radikallarini hosil qiladi. Vodorod yoki deyteriy ftor radikallari bilan reaksiyaga kirishib, deyteriy ftorid yoki vodorod ftoridning qoʻzgʻalgan molekulalarini hosil qiladi. Keyin qoʻzgʻatilgan molekulalar lazerning optik rezonator hududida stimulyatsiyalangan emissiyaga uchraydi.

Qoʻllanilishi 
Deyteriy ftorid lazerlari harbiy sohada qoʻllanadi: MIRACL lazeri, impulsli energiya snaryadlari va taktik yuqori energiya lazerlari deyteriy ftorid turiga kiradi.

Josuslikda ayblangan, Argentinalik — amerikalik fizik Leonardo Mascheroni yadro sintezini hosil qilish uchun vodorod ftorid lazerlaridan foydalanish gʻoyasini taklif qilgan.

Manbalar 

Lazerlar
Kvant generatorlar
Retro

Retro — bu yaqin oʻtmishdagi oqimlar va modalarni ongli ravishda keltirib chiqaradigan yoki taqlid qiladigan uslub. Demak, soʻz yuritilayotgan narsa kamida oʻn besh yoki yigirma yoshda. Misol uchun, 1980 yoki 1990-yillardagi kiyimlarni retro deb hisoblash mumkin. „Retro“ soʻzi lotincha retro prefiksidan kelib chiqqan boʻlib, „orqaga“ degan maʼnoni anglatadi.

rétro, bu Fransiyadagi retrospektif soʻzining qisqartmasi Sharl de Gollning qayta baholashlari va Fransiyaning II. Ikkinchi jahon urushidagi roli bilan madaniy kuchga ega boʻldi. Keyinchalik Rétro atamasi oʻsha davrni eslatuvchi nostaljik fransuz modalari uchun ishlatila boshlandi.

Manbalar

Adabiyotlar 
 
 
 
 
 
 Robyns, Clem (1991). „Beyond the first dimension: recent tendencies in popular culture studies“, in Joris Vlasselaers (Ed.) The Prince and the Frog, Leuven: ALW, 14-32.
 
 
 Retro-Trader, 2002: Web site listing and displaying many retro related items.

Asarlar
Pages with unreviewed translations
Uzun infraqizil lazer

Uzun infraqizil lazer yoki teragerts lazer (Far-infrared laser - FIR lazer, TGs lazer) chiqish toʻlqin uzunligi 30-1000 mkm gacha boʻlgan lazerdir.  (chastota 0,3-10 THz), elektromagnit spektrning uzun infraqizil yoki terahertz chastota diapazonida.

FIR lazerlari teragerts spektroskopiyasida, teragerts tasvirida, shuningdek termoyadroviy plazma fizikasi diagnostikasida qoʻllanadi. Ular infraqizil spektroskopiya yordamida portlovchi moddalar va kimyoviy jangovar moddalarni aniqlash yoki interferometriya usullari yordamida plazma zichligini baholash uchun ishlatilishi mumkin.

FIR lazerlar odatda gazsimon organik molekulalar bilan toʻldirilgan uzun (1-3 metr) toʻlqin yoʻnalishidan iborat boʻlib, optik yoki yuqori kuchlanishli razryad toki bilan damlanadi. Ular juda samarasiz, koʻpincha geliyni sovutishni, kuchli magnit maydonlarni talab qiladi va faqat chiziqli sozlanishi mumkin. Kichikroq qattiq holat muqobillarini ishlab chiqish boʻyicha harakatlar davom etmoqda.

p-Ge (p-tipli germaniy) lazeri sozlanishli, qattiq holatdagi, uzoq infraqizil lazer boʻlib, 25 yildan ortiq vaqtdan beri mavjud. U suyuq geliy haroratida kesishgan elektr va magnit maydonlarda ishlaydi. Toʻlqin uzunligini tanlashga qoʻllanadigan elektr/magnit maydonlarni oʻzgartirish yoki boʻshliq ichidagi elementlarni kiritish orqali erishish mumkin.

Kvant kaskad lazeri (QCL — Quantum cascade laser) bunday alternativning konstruktsiyasidir. Bu 100 mVt dan ortiq chiqish quvvati bilan uzluksiz ishlashi mumkin boʻlgan qattiq holatdagi yarim oʻtkazgichli lazer.  Toʻlqin uzunligi 9,5 mkm. Prototipi allaqachon namoyish etilgan va potentsial foydalanish koʻrsatilgan.

Kvant kaskad lazeri tomonidan optik damlanadigan molekulyar FIR lazer 2016-yilda namoyish etilgan. U xona haroratida ishlaydi va CO 2 lazerlari bilan optik damlanadigan molekulyar FIR lazerlardan kichikroqdir.

Erkin elektron lazerlar uzun infraqizil toʻlqin uzunliklarida ham ishlashi mumkin.

Femtosecond Ti: safir rejimida qulflangan lazerlar, shuningdek, terahertz impulsini ishlab chiqarish uchun optik jihatdan toʻgʻrilanishi mumkin boʻlgan juda qisqa impulslarni yaratish uchun ishlatiladi.

Yana qarang 

 Lazer
 Xaser
 Infraqizil lazer
 Plazma (fizika) boʻyicha maqolalar roʻyxati
 Teragerts nurlanishi

Manbalar 

Lazer
Kvant generatorlar
Rachael Finch

Rachael Finch (; 1988-yil 8-iyul) avstraliyalik modeldir. „Miss Universe 2009“ tanlovining 3-oʻrin sohibasi.

Havolalar  

Rasmiy sayti
Rasmiy blogi

Yashayotgan insonlar
1988-yilda tugʻilganlar
Modellar (kasb)
Mark Flekken

Mark Flekken (1993-yil 13-iyunda tugʻilgan) — gollandiyalik professional futbolchi, Bundesliganing „Freiburg“ klubi va Gollandiya terma jamoasida darvozabon sifatida oʻynaydi.

Klublardagi faoliyati

Alemannia Aachen va Greyther Fürth 
Flekken faoliyatini Bocholtz shahrida RKVV WDZ yoshlar boʻlimida boshlagan. 2011-yil 22-sentyabrda birinchi professional shartnomasini imzoladi.

2012—2013-yilgi 3. Liga mavsumining qishki tanaffusida Flekken René van Eck tomonidan asosiy darvozabon etib tayinlandi. Flekken 2013-yilning 26-yanvarida 1. Saarbruken FKga qarshi uy uchrashuvida (2:0) debyut qilgan.

MSV Duisburg 
Flekken 2016-yil 12-iyun kuni MSV Duisburg bilan shartnoma imzoladi. 2016-yil 7-avgustda VfL Osnabrückga qarshi oʻyinda soʻnggi daqiqada gol urdi, oʻyin 1:1 hisobida yakunlandi..

SC Freiburg 
Flekken 2018—2019-yilhi mavsumda SC Freiburgga qoʻshildi. Mavsum davomida Alexandr Shwolowning zaxira darvozaboni boʻldi. 2018—2019-yilgi mavsumning soʻnggi oʻyinida 1. Nürnberg klubiga qarshi oʻyinda debyut qildi.

Flekken 2021—2022-yilgi mavsumni asosiy darvozabon sifatida boshladi va ketma-ket oʻnta oʻyinda jamoasi magʻlubiyatsiz oʻynaganidan soʻng ligada uchinchi oʻrinni egalladi. Shwolow 2020—2021-yilgi mavsum boshlanishidan oldin ketganidan soʻng, Flekken asosiy darvozabon etib tayinlandi, biroq koʻp oʻtmay DFB-Pokal doirasida SV Waldhof Mannheimga qarshi oʻyinda tirsagidan jiddiy jarohat oldi va butun mavsum qayta oʻynay olmadi.

Xalqaro faoliyati 
Flekken 2021-yilning 13- va 16-noyabr kunlari Chernogoriya va Norvegiyaga qarshi JCh-2022 saralash bosqichi doirasidagi Gollandiya terma jamoasiga chaqirilgan edi.

Flekken Gollandiya terma jamoasi safida 2022-yil 26-mart kuni Daniyaga qarshi oʻrtoqlik oʻyinida asosiy tarkibda maydonga tushdi.

Shaxsiy hayoti 

Flekken Germaniya chegarasida Gollandiyaning Limburg, Bocholtz shahrida oʻsgan. Ota-onasi René va Annie ham futbol oʻynashgan, ukasi Roy ham darvozabon boʻlgan.

Faoliyat statistikasi

Klubda

Manbalar 

Niderland futbolchilar
Yashayotgan insonlar
1993-yilda tugʻilganlar
UEFA Yevropa chempionati ishtirokchilari
Fernando Zampedri

Fernando Matias Sampedri (; 1988-yil 14-fevralda Chaxari shahrida tugʻilgan) — argentinalik futbolchi, „Universidade Católica“ futbol klubi hujumchisi.

Klublardagi faoliyati 

Fernando Zampedri faoliyatini „Atlético Rafaela“ futbol klubida boshlagan. 2008-yil 27-sentabrda „Olimpo“ futbol klubiga qarshi oʻyinda u debyut qilgan. 4-dekabr kuni „Los Andes“ futbol klubiga qarshi oʻyinda Fernando Zampedri „Atlético Rafaela“ futbol klubi safida birinchi golini raqib darvozasiga kiritgan. 2010-yilda Fernando Zampedri past koʻrsatkichlari tufayli jamoani tark etishga majbur boʻlgan va Argentina quyi divizionidagi „Sportivo Belgrano“, „Crucero del Norte“, „Gilermo Braun“ va „Boka Unidos“ kabi futbol klublarida oʻynagan.

2015-yil boshida Fernando Zampedri „Juventud Unida“ futbol klubiga oʻtgan. 13-fevral kuni „Douglas Haig“ futbol klubiga qarshi oʻyinda u yangi jamoada debyut qilgan. Xuddi shu oʻyinda Fernando Zampedri „Juventud Unida“ futbol klubi safidagi ilk golini urgan. Mavsum yakunida Fernando Zampedri 25 ta gol urib, ikkinchi divizionning eng yaxshi toʻpurariga aylangan.

2016-yil boshida muvaffaqiyatli oʻyindan soʻng, Fernando Zampedri „Atlético Tucuman“ futbol klubi bilan shartnoma imzolagan. 8-fevral kuni „Racing“ futbol klubiga qarshi oʻyinda Fernando Zampedri yangi jamoa safida debyut qilgan. Xuddi shu oʻyinda Fernando Zampedri „Atlético Tucuman“ futbol klubi tarkibidagi birinchi golini urgan. 2017-yilda Libertadores kubogida Ekvadorning „El Nacional“ futbol klubiga, Braziliyaning „Palmeiras“, Kolumbiyaning „Atlético Junior“ va Urugvayning „Peñarol“ jamoalariga qarshi oʻyinlarda Fernando Zampedri beshta gol urgan.

2017-yil iyul oyida Fernando Zampedri „Rosario Central“ futbol klubiga koʻchib oʻtgan. 2020-yildan beri „Universidad Católica“ jamoasida oʻynamoqda.

Statistika

Manbalar 

Argentinalik futbolchilar
Yashayotgan insonlar
1988-yilda tugʻilganlar
14-fevralda tugʻilganlar
Erkak futbolchilar pozitsiyalari boʻyicha
Paul Freier

Slavomir Paul Freier (; 1979-yil 26-iyulda tugʻilgan) — nemis futbol murabbiyi va sobiq futbolchi, odatda yarim himoyachi sifatida oʻynagan. Hozirda VfL Bochum U19 jamoasining yordamchi murabbiyi.

Biografiyasi

Yoshligi 
Freier 5 yoshida Polshaning Glivitsa shahridagi ŁTS Łabędy klubiga qoʻshildi. 11 yoshida Freier ota-onasi bilan Upper Silesiadan Germaniyaga koʻchdi. Keyin SV Holzenga qoʻshildi va uch yildan soʻng BSV Mendenga oʻtdi. Freier yoshligida Dortmundning „Borussia“sidan taklif oldi, ammo otasi Dortmundga oʻtishni rad etdi. 1996-yilda Freier VfL Bochum yoshlar jamoasiga qoʻshildi.

Bochumdagi birinchi faoliyati 
1998-yilda Freier Bochumning ikkinchi jamoasida ishtirok etdi. 1999-yil 5-noyabrda 1999—2000-yilgi mavsumning 11-turida SV Waldhof Mannheimga qarshi professional debyut qildi. 2000-yilning 12-avgustida Bundesliganing ilk turida 1. FC Kaiserslauternga qarshi oʻyinda (1:0) debyut qildi.

2001-yil 28-aprelda, 31-turda Freier Bundesligadagi ilk golini „Schalke 04“ga qarshi derbida (1:1) kiritdi. Mavsumda 22 uchrashuvda maydonga tushib, bitta gol urdi. 2001—2002-yilgi mavsumda Freier 30 ta oʻyinda maydonga tushib, 7 ta gol urdi. Keyingi mavsumda „Bochum“ toʻqqizinchi oʻrinni egalladi. 2003—2004-yilgi mavsumda 27 oʻyinda maydonga tushib, bitta gol urgan.

Bayer Leverkusen 
2004—2008-yillar oraligʻida Freier 112 ta oʻyinda 17 ta gol urdi.

VfL Bochum 
Freier 2007—2008-yilgi mavsum oxirida VfL Bochumga qaytib, besh yillik shartnoma imzoladi.

Pensiyadan keyingi 
Futbolchilikdan faoliyatini yakunlashidan olti oy oʻtgach, Freier VfL Bochumning U16 jamoasiga yordamchi murabbiy sifatida ishga qabul qilindi.

2015-yil 8-iyun kuni Freier Bochumning U19 jamoasining yangi yordamchisi boʻlganligi tasdiqlandi.

Xalqaro 
Freier Germaniya terma jamoasi bilan 19 ta oʻyinda gʻalaba qozongan. Dastlab Germaniya terma jamoasining UEFA Yevro-2004 tarkibiga kiritilgan, ammo jarohati tufayli uni tark etishga majbur boʻlgan. 2006-yilgi jahon chempionatiga zaxira oʻyinchisi sifatida terma jamoaga chaqirilgan. Germaniya terma jamoasi safidagi yagona golini 2003-yil iyun oyida Kanadaga qarshi oʻyinda kiritgan, oʻyin 4:1 hisobida Germaniya foydasiga hal boʻlgan.

Statistika

Manbalar

Havolalar 

 
 Leverkusen whoʻs who

Germaniyalik futbolchilar
Yashayotgan insonlar
1979-yilda tugʻilganlar
Erkak futbolchilar
Javier Mascherano

Javier Alejandro Mascherano (; 1984-yil 8-iyunda Santa-Feda tavallud topgan) — italyan millatiga mansub argentinalik futbolchi, himoyachi va yarim himoyachi hisoblanadi. Ikki karra Olimpiada chempioni (2004, 2008), Jahon chempionati kumush medali sovrindori (2014), toʻrt karra Amerika kubogi kumush medali sohibi (2004, 2007, 2015, 2016).

Futbolchi raqiblari bilan toʻp uchun kurashda murosasizligi va ajoyib pas berish qobiliyati bilan tanilgan. Shu bilan birga, Javier Mascherano hatto himoyaviy oʻyinda ham juda nozik harakatlari bilan mashhur.

Xalqaro faoliyati 
Javier Mascheranoning birinchi xalqaro chiqishlari 2001-yilda boʻlib oʻtgan. Sentyabr oyida u Argentina terma jamoasi safida 17 yoshgacha boʻlgan oʻsmirlar oʻrtasidagi jahon chempionatida toʻrtinchi oʻrinni egallagan.

Javier Mascheranoning yoshlar terma jamoasidagi debyuti 2003-yilning 16-iyulida Urugvayga qarshi oʻrtoqlik oʻyinida boʻlgan.

Javier Mascherano 2003-yilgi jahon chempionatida ishtirok etish uchun mamlakatning asosiy terma jamoasiga chaqirildi. Bu galgi chempionatda ham Argentina yana toʻrtinchi oʻrinni egalladi.

2004-yil yanvar oyida Javier Mascherano Chilida boʻlib oʻtgan Janubiy Amerika olimpiadasi oldidan olimpiya terma jamoasiga qoʻshildi. Argentina turnirda gʻolib chiqdi va shu tariqa 2004-yilgi Yozgi Olimpiya oʻyinlariga yoʻllanma oldi. Avgust oyida Javier Mascherano va uning jamoasi Gretsiyada oltin medallarni qoʻlga kiritdi. 2003—2004-yilgi mavsum oxirida Javier Mascherano Argentina terma jamoasiga Amerika Kubogida ishtirok etish uchun chaqiruv oldi. Argentina finalda Braziliyaga penaltilar seriyasida magʻlub boʻldi, biroq Javier Mascherano oʻsha turnirda jamoaning eng yaxshi futbolchisi sifatida eʼtirof etildi.

2006-yilgi jahon chempionatida Javier Mascherano Argentina terma jamoasining barcha oʻyinlarida maydonga tushdi va bu jamoa chorak finalda Germaniyani magʻlub etdi.

U terma jamoadagi dastlabki ikkita golini 2007-yilning iyulida Amerika Kubogi bahslarida urgan. 5-iyul kuni Javier Mascherano Argentinaning guruh bosqichidagi soʻnggi oʻyinida Paragvayga qarshi oʻyinda oʻyinning yagona goliga mualliflik qilgan va 9 ochko bilan guruhda birinchi oʻrinni egallagan. 8-iyul kuni Javier Mascherano Peruga qarshi chorak final uchrashuvida yana bir gol urgan. Argentina 15-iyul kuni finalda 3:0 hisobida magʻlub boʻlgan.

2008-yil 8-iyun kuni Javier Mascherano AQShga qarshi oʻyinda ikkita sariq kartochka olganidan keyin birinchi qizil kartochkasini oldi. U 0:0 hisobidagi durang bilan yakunlangan uchrashuvning 86-daqiqasida maydondan chetlatilgan.

Statistika

Manbalar 

2008-yilgi yozgi Olimpiya oʻyinlari futbolchilari
2004-yilgi yozgi Olimpiya oʻyinlari futbolchilar
Argentinalik olimpiyada oltin medalini olganlar
FC Barcelona futbolchilari
Argentina terma jamoasi futbolchilari
Argentinalik futbolchilar
Yashayotgan insonlar
1984-yilda tugʻilganlar
8-iyunda tugʻilganlar
Erkak futbolchilar pozitsiyalari boʻyicha
Marin Aničić

Marin Aničić () (1989-yil 17-avgustda tugʻilgan) — Bosniyalik professional futbolchi, Bosniya Premyer-ligasining „Sarayevo“ klubida markaziy himoyachi sifatida oʻynaydi.

Aničić professional faoliyatini „Zrinjski Mostar“ jamoasida boshlagan, 2014-yilda „Astana“ klubiga oʻtgan. Besh yil oʻtgach, u Konyaspor jamoasiga koʻchib oʻtgan. 2022-yilda u Sarayevo jamoasi bilan shartnoma imzolagan.

Bosniya va Gersegovina terma jamoasining sobiq yoshlar terma jamoasida Aničić 2016-yilda oʻzining xalqaro miqyosdagi debyutini oʻtkazgan.

Klubdagi faoliyati

Ilk faoliyat yillari 
Aničić oʻzining tugʻilgan shahri „Zrinjski Mostar“ klubining yoshlar akademiyasida ilk futbol bilimlarini olgan. U 2007-yilning 28-noyabrida 18 yoshida „Slaviya“ga qarshi professional debyut oʻyinini oʻtkazgan. 2008-yil 2-aprelda u Orasje ustidan jamoasi bilan gʻalaba qozonib, oʻyinda oʻzining birinchi professional golini kiritgan.

Astana 
2014-yil fevralida Aničić Qozogʻistonning „Astana“ klubiga nomaʼlum toʻlov evaziga transfer qilingan. 15-mart kuni u jamoadagi rasmiy debyutini „Jetisu“ga qarshi oʻyinda oʻtkazgan, U klub bilan oʻzining birinchi kubogini 9-noyabr kuni qoʻlga kiritpft, oʻshanda ular oʻz tarixida birinchi marta liga chempioni boʻlishgan edi.

Aničić 2015/2016-yilgi mavsumda „Astana“ga UEFA Chempionlar Ligasidagi ilk tarixiy uchrashuvini oʻtkazishda yordam bergan. 2015-yil 15-sentyabrda u „Benfika“ ga qarshi bahsda debyut qilgan. Ikki oy oʻtgach, u turnirdagi birinchi golini xuddi shu raqib darvozasiga kiritgan va bu uning jamoadagi birinchi goli boʻlgan.

Aničić 2016-yilning 20-martida „Ordabasi“ga qarshi oʻyinda ligadagi ilk golini kiritgan. Avgust oyida u shartnomasini 2019-yil iyunigacha uzaytirgan. 2-oktyabr kuni u jamoa safidagi 100-oʻyinini oʻtkazgan.

U 2019-yilning 14-aprelida klub safidagi 200-uchrashuvida maydonga tushgan.

Konyaspor 
Avgust oyida Aničić Turkiyaning „Konyaspor“ jamoasi bilan ikki yillik shartnoma imzolagan. U klubdagi debyutini 18-avgust kuni Ankaragücüga qarshi oʻtkazgan. 2020-yil 25-iyul kuni u Konyaspor safidagi ilk golini Alanyaspor darvozasiga kiritgan.

2021-yil yanvar oyida u tizzasidan ogʻir jarohat olgan, unga oldingi xoch bogʻlami uzilishi tashxisi qoʻyilgan va kamida olti oyga safdan chiqgan. U 28-noyabr kuni jarohatdan oʻn oy oʻtib maydonga qaytgan.

Faoliyatining keyingi bosqichi 
2022-yil iyun oyida Aničić Sarayevo jamosiga koʻchib oʻtgan.

Xalqaro faoliyati 
Aničić bir necha yil davomida Bosniya va Gersegovinaning 21 yoshgacha boʻlgan terma jamoasi aʼzosi boʻlgan.

2015-yil avgust oyida u Belgiya va Andorraga qarshi UEFA Yevro-2016 saralash bosqichi uchun terma jamoadan birinchi chaqiruvni olgan. Ammo uLyuksemburg terma jmoasiga qarshi oʻrtoqlik oʻyinida debyut qilgan. Bu oʻyin 2016-yilning 25-martida oʻtkazilgan.

Faoliyat statistikasi

Klub

Xalqaro

Yutuqlari 
Zrinjski Mostar

 Bosniya Premyer-ligasi : 2008—2009
 Bosniya kubogi : 2007—2008

Astana

 Qozogʻiston Premyer-ligasi : 2014, 2015, 2016, 2017, 2018
 Qozogʻiston kubogi : 2016-yil
 Qozogʻiston Superkubogi : 2015, 2018, 2019

Manbalar 

Bosniya va Gersegovina futbolchilari
Yashayotgan insonlar
1989-yilda tugʻilganlar
Erkak futbolchilar
Clemens Fritz

Clemens Fritz (; 1980-yil 7-dekabrda tugʻilgan) — sobiq professional futbolchi, oʻng qanot himoyachisi va yarim himoyachi sifatida oʻynagan. „Werder“dagi 11 yillik faoliyati bilan tanilgan.

Faoliyatini „FC Rot-Weiß Erfurt“ va „Karlsruher SC“ klublarida boshlagan. 2003-yilda „Bayer“ga qoʻshilgan. Bundesliga klubida uch mavsum davomida kam oʻynadi. 2006-yilda „Werder“ga oʻtdi va jamoa bilan DFB-Pokal gʻolibi boʻldi. Barcha musobaqalarda Fritz Bremen safida 300 dan ortiq oʻyin oʻtkazgan.

2006-yildan 2008-yilgacha Germaniya terma jamoasidagi ikki yillik faoliyati davomida 22 oʻyin oʻtkazib, ikkita gol urgan. Jamoa bilan UEFA Yevro-2008da ikkinchi oʻrinni egallagan

2016—2017-yilgi mavsum oxirida faoliyatini yakunlashini eʼlon qildi.

Klublardagi faoliyati

FC Rot-Weiß Erfurt 
Erfurtda tugʻilgan Fritz futbolchilik faoliyatini Regionalliga ligada ona shahrining FC Rot-Weiß Erfurt klubida boshlagan.

Karlsruher SC 
2001-yilning yozida 2. Bundesliga klubi Karlsruher SC ga qoʻshildi. 32 oʻyinda beshta gol urdi. 2003-yilda Bayer Leverkusen bilan shartnoma imzoladi.

Bayer Leverkusen 
Fritz 2003—2004-yilgi mavsumning ikkinchi yarmida zaxira jamoasida oʻz imkoniyatlarini koʻrsatganidan soʻng Leverkusenning asosiy jamoasiga qoʻshildi. Fritz oʻsha mavsumda Leverkusen safida 14 ta oʻyin oʻtkazdi, jamoa UEFA Chempionlar Ligasi yoʻllanmasini qoʻlga kiritdi.

Werder Bremen 
2006-yilda Fritz „Werder“ga tekinga oʻtib, uch yillik shartnoma imzoladi. 2016-yilning 14-yanvarida 2015—2016-yilgi mavsum oxirida faoliyatini yakunlashini eʼlon qildi, lekin 2016-yil 28-aprelda yangi bir yillik shartnoma imzoladi.

2017-yilning 4-martida „Darmshtadt 98“ga qarshi oʻyinda toʻpigʻidan jarohat oldi va operatsiya qilindi. 2017-yilning 8-may kuni futbolchilik faoliyatini yakunlaganini eʼlon qildi.

Xalqaro faoliyati 
Germaniya U18 va U21 jamoalarida oʻynagan Fritz 2006-yil 7-oktyabrda Rostockdagi Ostseestadionda Gruziyaga qarshi oʻrtoqlik oʻyinida (2:0) kattalar jamoasi safida debyut qildi.

Keyingi yilning 2-iyunida terma jamoadagi birinchi golini San-Marinoga qarshi (6:0) urdi.

Fritz 2008-yilda Avstriya va Shveysariyada boʻlib oʻtadigan Yevropa chempionati uchun 23 kishilik tarkibga kiritilgan. Umumiy oltita oʻyinning dastlabki toʻrttasida oʻynadi.

Faoliyat statistikasi

Klub

Xalqaro 

 Ballar va natijalar birinchi navbatda Germaniyaning gollari roʻyxatini koʻrsatadi, ballar ustuni har bir Fritz golidan keyin ochkoni koʻrsatadi.

Yutuqlari 
Werder Bremen

 Bundesliga ikkinchi oʻyinchisi: 2007—2008
 DFL-Ligapokal: 2006-yil
 DFB-Pokal: 2008—2009 ; ikkinchi oʻrin 2009—2010
 UEFA kubogi : 2008-09-yilgi ikkinchi oʻrin sohibi

Germaniya U16

 16 yoshgacha boʻlganlar oʻrtasidagi Yevropa chempionati uchinchi oʻrin: 1997-yil
 Futbol boʻyicha UEFA Yevropa chempionatining ikkinchi oʻrin sohibi: 2008-yil

Manbalar 

Germaniyalik futbolchilar
UEFA Yevro 2008 oʻyinchilari
1980-yilda tugʻilganlar
Yashayotgan insonlar
Erkak futbolchilar
Friedhelm Funkel

Fridhelm Funkel (; 1953-yil 10-dekabrda tugʻilgan) — nemis futbol murabbiyi va sobiq futbolchisi, oxirgi marta 1. FC Kölnni boshqargan.

Murabbiylik faoliyati

Ilk faoliyati 
Funkel 1996-yil 13-maydan 2000-yil 24-martgacha „Duisburg“ni boshqargan. 56 gʻalaba, 47 durang va 59 magʻlubiyat qayd etgan.

2000-yil 19-sentabrdan 2001-yil 1-dekabrgacha Hansa Rostockni boshqargan. 13 gʻalaba, 10 durang va 22 magʻlubiyat qayd etgan.

2002-yil 14-fevraldan 2003-yil 30-oktyabrgacha 1. FK Kölnni boshqargan. 29 gʻalaba, 15 durang va 19 magʻlubiyat qayd etgan.

Eintracht Frankfurt 
Funkel 2004-yildan 2009-yilgacha Frankfurtning „Eintracht“ klubini boshqargan. 2009-yil 1-iyulda klubdagi faoliyatini tugatgan. Birinchi mavsumidayoq klubni Bundesligaga olib chiqdi.

Funkel beshta toʻliq mavsum bilan „Eintracht“da eng uzoq muddat ishlaganlik boʻyicha rekordchi hisoblanadi. 70 gʻalaba, 50 durang va 74 magʻlubiyat qayd etgan.

Hertha BSC 
2009-yil 3-oktyabrda Hertha BSC Lucien Favreni ishdan boʻshatganidan keyin Funkelni yangi bosh murabbiy sifatida eʼlon qildi. Shogirtlari umumiy 7 gʻalaba, 10 durang va 16 magʻlubiyat qayd etdi.

VfL Bochum 
2010-yil 22-mayda VfL Bochumning yangi murabbiyi etib tayinlandi. Birinchi oʻyini Germaniya kubogining birinchi bosqichida „Kickers Offenbach“ga (3:0, magʻlubiyat) qarshi boʻldi. 2011-yil 14-sentyabrda ishdan boʻshatildi. Klubda 21 gʻalaba, 8 durang va 16 magʻlubiyat qayd etgan.

Alemannia Aachen 
2011-yil 20-sentyabrda Funkel Alemannia Aachen klubining murabbiyi lavozimini egalladi. Funkel 2012-yilning 1-aprelida, ketma-ket beshta magʻlubiyatdan keyin ishdan boʻshatildi.

TSV 1860 Munich 
2013-yil 7-sentyabrda 1860 Munichning yangi murabbiyi etib tayinlandi. Bosh murabbiyligidagi birinchi oʻyini 2013-yil 13-sentyabrda VfR Aalenga qarshi boʻldi, shogirtlari 0:0 hisobida durang oʻynashdi. 2014-yil 2-aprelda 1860 Munich Funkel mavsumdan keyin klubni tark etishini eʼlon qildi. Shunday boʻlsa-da, 6-aprel kuni 1860 Munich oʻz uyida Karlsruher SCga 3:0 hisobida magʻlub boʻlgach, Funkelni isteʼfoga chiqardi. 24 uchrashuvda yettita gʻalaba, sakkizta durang va toʻqqizta magʻlubiyat qayd etgan.

Fortuna Düsseldorf 
Funkel 2016-yilning 14-martida Fortuna Düsseldorfning yangi bosh murabbiyi etib tayinlandi. 2020-yilning 29-yanvarida soʻnggi sakkizta oʻyindan oltitasida shogirtlari magʻlubiyatga uchraganidan soʻng isteʼfoga chiqarildi.

1. FK Köln 
2021-yilning 11-aprelida 2020—2021-yilgi mavsumning qolgan qismi uchun 1. FK Köln bosh murabbiyi etib tayinlandi.

Shaxsiy hayoti 
Funkelning ikki farzandi bor. Wolfgang Funkelning akasi.

Faoliyat statistikasi

Murabbiylik natijalari

Yutuqlari

Futbolchi 
Bayer Uerdingen

 DFB-Pokal: 1984—1985

Manbalar 

Futbol yarim himoyachilari
Germaniyalik futbolchilar
Yashayotgan insonlar
1953-yilda tugʻilganlar
Erkak futbolchilar
Tigran Barseghyan

Tigran Barseghyan () (1993-yil 22-sentyabrda tugʻilgan) — Armanistonlik professional futbolchi, Fortuna Ligasi vakili Slovan Bratislava va Armaniston terma jamoasida qanot himoyachisi sifatida oʻynaydi.

Klubdagi faoliyati 
Armaniston poytaxti Yerevanda tugʻilgan Barseghyan oʻzining ilk professional faoliyatini Armaniston Premyer-ligasining „Banants“, „Gandzasar Kapan“ va „Mika“ klublari safida oʻynashdan boshlagan. 2016-yil 30-avgustda u chet elga koʻchib oʻtgan va Armanistonlik boshqa futbolchi Ovannes Hambardzumyan oʻynayotgan Makedoniyaning FK Vardar jamoasi bilan shartnoma imzolagan.

FK Vardarda ikki yarim mavsum oʻtkazgandan soʻng, Makedoniyaning eng mashhur saytlaridan gol.mk va boshqa OAV tomonidan Makedoniya Birinchi Futbol Ligasida oʻynagayotgan eng yaxshi chet ellik oʻyinchilardan biri deb topilgan. Ammo u viza muammolari tufayli klubni tark etgan.

2020-yilning 24-yanvarida Qozogʻiston Premyer Ligasining „Astana“ klubi Barsegyan bilan ikki yillik shartnoma imzolaganini eʼlon qilingan.

2021-yilning 24-noyabrida Slovan Bratislava Barsegyan bilan shartnoma imzolaganini eʼlon qilingan.

Xalqaro faoliyati 
Barsegyan 2014-yilda Armaniston U21 terma jamoasidan chaqiruv olgan. 2016-yilda u kattalar terma jamoasida debyut qilgan. Tigran 2018/2019-yilgi UEFA Millatlar ligasida Armaniston terma jamoasi safida ishtirok etgan. Tigran Millatlar ligasi doirasida Lixtenshteynga qarshi oʻyinda Armaniston terma jamoasi safida gol urgan va uning jamoasi yakunda gʻalaba qozongan. Tigran Ruminiyaga qarshi kechgan bahsda raqib darvozasiga penaltidan gʻalaba toʻpini kiritgan.

Faoliyat statistikasi

Klub

Xalqaro

Yutuqlari 
Banants Yerevan

 Armaniston Premyer-ligasi 2-oʻrin sohibi: 2010—2011, 2011—2012
 Armaniston kubogi sohibi: 2009—2010, 2010—2011
 Armaniston Superkubogi sohibi : 2010—2011

Mika

 Armaniston kubogi sohibi: 2014—2015

Vardar

 Makedoniya Birinchi ligasi : 2016—2017

Slovan Bratislava

 Fortuna Liga : 2021—2022

Manbalar 

Futbol yarim himoyachilari
Armanistonlik futbolchilar
Yashayotgan insonlar
1993-yilda tugʻilganlar
Erkak futbolchilar pozitsiyalari boʻyicha
1969-yilgi Sport avtomobillari boʻyicha jahon chempionati

1969-yilgi sport avtomobillari boʻyicha jahon chempionati mavsumi FIA Sport avtomobillari boʼyicha jahon chempionati avtopoygalarining 17-mavsumi boʻldi. Unda ishtirok etish 1969-yilgi Xalqaro chempionat boʻyicha belgilangan tartibda oʻtkazilib, FIA 6-guruh prototip sport avtomobillari, 4-guruh sport avtomobillari va 3-guruh Grand Touring avtomobillari,va 1969-yilgi GT Cars xalqaro kubogi ishtirokchilari, 3-guruh Grand Touring avtomobillari bilan cheklangan. Mavsum 1969-yil,1-fevraldan 1969-yil 10-avgustgacha davom etdi va 10 ta poygadan oʻtkazildi.

Porsche umumiy natijalar boʻyicha xalqaro chempionatda va GT avtomobillari boʻyicha xalqaro kubokda gʻolib chiqdi.

Jadval 

† — Faqat sport avtomobillari va sport prototiplari, GT toifasi ishtirok etmadi.

Poyga natijalari

Baholash tizimi 

Har bir poygada 9-6-4-3-2-1 tamoyili boʻyicha eng yaxshi oltita ishtirokchiga ball berildi. Ishlab chiqaruvchilarga har bir poygada faqat eng yuqori natijaga erishgan avtomobillari uchun ball berildi va shu ishlab chiqaruvchining boshqa avtomobillari egallagan oʻrinlar uchun ball berilmadi (marraga yetib kelgan bir jamoadagi bir nechta avtomobillarning faqat bittasiga ball beriladi, agar ular bitta jamoadan boʻlsa).

Sport, Sports Prototype va GT avtomobillari umumiy chempionatda oʻz ishlab chiqaruvchisi uchun ball toʻplash huquqiga ega edi va GT toifasini ham oʻzining alohida mukofotiga bor edi.

Musobaqada Sport, Sport Prototype yoki GT toifalariga kiritilmagan avtomobillar umumiy chempionat uchun ball toʻplash huquqiga ega emas edi.

Shuningdek, ballar ishlab chiqaruvchining jami hisobiga hisoblanadi, qolgan barcha ballar esa bekor qilinadi. Oʻchirilgan nuqtalar quyidagi jadvallarda qavs ichida koʻrsatilgan.

Manbalar

Havolalar 
 World Sportscar Championship at www.classicscars.com
 World Sportscar Championship at www.racingsportscars.com

Avtopoygalar
Ezequiel Scarione

Ezequiel Óscar Scarione (; 1985-yil 14-iyulida Buenos-Ayresda tugʻilgan, Argentina) — argentinalik futbolchi, Turkiyaning Ankaragyuju klubida yarim himoyachi sifatida oʻynaydi.

Klub martaba 

Ezequiel Scarione faoliyatini Boka Xuniors klubida boshlagan. 2005-yil 13-fevralda „Lanus“ga qarshi oʻyinda Ezequiel Argentina Primerasida debyut qilgan. Dastlabki ikki mavsumda yuqori raqobat tufayli u maydonda bir nechta oʻyinlarda qatnashdi. 2004-yilda Ezequiel oʻyin amaliyotiga ega boʻlish uchun Ekvadorning „Deportivo Kuenka“ klubiga oʻtdi. Ekvador A Seriyasida ikki mavsumda u 23 oʻyin oʻtkazib, 8 gol urgan. 2006-yilda Ezequiel Shveysariyaning Tun" jamoasiga oʻtdi. Ikkinchi mavsum oxirida klub Shveysariya Superligasidan tushib ketdi. 4-aprel kuni Sionga qarshi oʻyinda u yangi jamoada debyut qildi. 13-iyun kuni Luganoga qarshi kechgan duelda Ezequiel Lusern uchun birinchi golini urdi. Tun klubiga qaytganidan soʻng, u klubga Challenj ligasida gʻalaba qozonishi va elitaga qaytishiga yordam berdi.

2013-yilda Ezequiel Turkiyaning „Qosimpasha“ jamoasiga koʻchib oʻtdi. Transfer summasi 2,8 million yevroni tashkil qildi. 17-avgust kuni „Kardemir Karabükspor“ga qarshi oʻyinda u Turkiya Superligasida debyut qildi. 24-avgust kuni „Kayserispor“ga qarshi bahsda Scarione „Qosimpasha“ darvozasiga birinchi golini kiritib, penaltini aniq amalga oshirdi. Oʻzining debyut mavsumida Scarione 16 ta gol urib, chempionat toʻpurarlari roʻyxatida Aatif Chahechouhe keyin ikkinchi boʻldi. Keyingi ikki yil davomida u har mavsumda kamida 10 ta gol urardi. 2016-yilning 15-may kuni „Mersin İdmanyurdu“ga qarshi oʻyinda Ezequiel xet-trik qayd etdi.

Yutuqlar 
Individual

 Shveysariya Superligasi toʻpurari (21 gol) — 2012/2013

Manbalar 

Argentina U20 terma jamoasi futbolchilari
Argentinalik futbolchilar
Yashayotgan insonlar
1985-yilda tugʻilganlar
14-iyulda tugʻilganlar
Erkak futbolchilar pozitsiyalari boʻyicha
Hendmini qishloq okrugi

Hendmini qishloq okrugi () – Ilom viloyati Darra Shahr okrugining Badr tumanidagi qishloq okrugi (dehiston). 2006-yil aholini roʻyxatga olish maʼlumotlariga koʻra, uning aholisi 7,841 nafar, 1,516 oiladan iborat boʻlgan. Qishloq okrugida 12 ta qishloq bor.

Manbalar
Badreh okrugi

Badreh okrugi () Eronning Ilom viloyatida joylashgan. Okrug markazi — Badreh. 2006-yilgi aholini roʻyxatga olish maʼlumotlariga koʻra, Darreh Shahr okrugi tarkibiga kiruvchi okrug aholisi 16,478 kishi, 3,382 oiladan iborat edi. 2011-yilgi aholini roʻyxatga olishda okrug aholisi 16,096 nafar boʻlgan. Okrug 2013-yilda Darre Shahr okrugidan ajratilgan.

Maʼmuriy boʻlinmalar 

1Darreh Shahr okrugining bir qismi sifatida

Manbalar
Firuzobod

Firuzobod (; romanizatsiya: Fīrūzābād, Fīruzehābād) – Eronning Alborz ustoni Nazarobod okrugi Tankaman tumani Tankaman qishloq okrugiga qarashli qishloq. 2006-yilgi aholini roʻyxatga olish maʼlumotlariga koʻra, hudud aholisi 253 kishi va 61 oiladan iborat.

Manbalar 

Koordinatalar Vikimaʼlumotlarda
Nazarobod okrugi geografiyasiga oid chala maqolalar
Koreyaning 20 yoshgacha bo'lgan futbolchilar milliy futbol terma jamoasi

Koreyaning 20 yoshgacha boʻlgan futbolchilar milliy futbol terma jamoasi, Koreyaning yagona futbol terma jamoasi sifatida ham tanilgan, Koreyaning 20 yoshgacha boʻlgan futbolchilar milliy futbol terma jamoasi boʻlib, Janubiy Koreya va Shimoliy Koreyani ifodalovchi birlashgan vakillik jamoasi hisoblanadi. Ularning FIFA tomonidan ruxsat etilgan turnirlardagi yagona ishtiroki 1991-yilgi FIFA yoshlar oʻrtasidagi jahon chempionatida boʻlgan.

Tarixi 
Koreya sport konferensiyalari 1963-yildan beri Xalqaro Olimpiya Qoʻmitasi tavsiyasiga koʻra oʻtkazilib kelinmoqda edi. Biroq orada konferensiyalar 1980-yillardan boshlab toʻxtatib qoʻyildi. Shundan soʻng, ikkala davlat (Shimoliy Kkoreya va Janubiy Koreya) 1991-yil fevral oyida stol tennisi va futbol boʻyicha Koreya birlashgan jamoalarini tuzishga qaror qilishdi.

Oʻsha yili Janubiy va Shimoliy Koreya davlatlarining birlashgan yagona jamoasi 1990-yilgi yoshlar oʻrtasidagi Osiyo chempionati gʻoliblari sifatida FIFA yoshlar oʻrtasidagi jahon chempionatiga yoʻllanma oldilar. Shuning uchun bu ikki davlat muloqot va jamoaviy ish borasida xavotirlarga qaramay, zudlik bilan 20 yoshgacha boʻlgan milliy futbol terma jamoasini jahon chempionati uchun tuzishda ittifoq qildilar. Janubiy koreyalik oʻn nafar futbolchi va sakkiz nafar shimoliy koreyalik oʻyinchi yagona jamoa tarkibiga kiritildi va ularni Shimoliy Koreya terma jamoasi bosh murabbiyi An Se-uk boshqardi. Oq fonda Koreya yarim orolining koʻk tasviridan iborat Koreya birlashma bayrogʻi „Koreya“ nomi ostida musobaqada qatnashgan jamoa tomonidan qoʻllangan ramz edi.

Koreya yoshlar oʻrtasidagi jahon chempionatini favorit Argentina milliy futbol terma jamoasiga qarshi oʻynashdan boshladi. Uchrashuvdagi yagona gol shimoliy koreyalik futbolchi Cho In-chol tomonidan uchrashuvning 88-daqiqasida kiritildi. Bu gol Koreyaning guruh bosqichidagi gʻalabasini taʼminladi. Koreya termasi guruh bosqichidagi Irlandiyaga qarshi oʻyinda magʻlub boʻlish arafasda Shimoliy Koreya futbolchisi Choi Chol uchrashuvning 89-daqiqasida hisobni tenglashtirdi. Ular guruh bosqichidagi soʻnggi oʻyinni mezbonlar va yakuniy chempion Portugaliya termasiga qarshi yakka gol evaziga oʻtkazib yuborgan boʻlsalar-da, biroq chorak finalda Braziliya termasiga qarshi oʻyinda magʻlubiyatga uchradilar.

Natijalar

Murabbiylar shtabi

Oʻyinchilar

Yana qarang 

 Koreya jamoasi
 Shimoliy Koreyaning 20 yoshgacha boʻlgan futbol jamoasi
 Janubiy Koreyaning 20 yoshgacha boʻlgan yoshlar terma jamoasi
 Shimoliy Koreya — Janubiy Koreya futbol raqobati

Manbalar 

27-avgustda tugʻilganlar
1972-yilda tugʻilganlar
15-oktabrda tugʻilganlar
1973-yilda tugʻilganlar
2-noyabrda tugʻilganlar
1971-yilda tugʻilganlar
20-avgustda tugʻilganlar
22-aprelda tugʻilganlar